Šivelučas

Šivelučas () − ugnikalnis Rusijoje, šiauriausiai esantis iš veikiančių ugnikalnių Kamčiatkoje.

Ugnikalnis susidaręs iš andezito ir bazalto. Jo aukštis 3283 m; pagrindo diametras 45−50 km, plotas apie 1300 km². Šivelučą sudaro trys dalys: Senasis Šivelučas, senoji kaldera ir Naujasis Šivelučas. Tai vienas didžiausių ugnikalnių Kamčiatkoje.

1790−2009 m. ugnikalnis išsiveržė apie 13 kartų. 2004−2005 m. ugnikalnio išsiveržimo metu kalnas sumažėjo 115 m. Vienas stipriausių išsiveržimų įvyko 1964 m. lapkričio 12 d. Jo metu pelenų debesies stulpas siekė 15 km aukščio, o purvo srauto − 20 km.

2008 m. rugsėjo 14 d. vėl užfiksuotas stiprus ugnikalnio aktyvumas, kuris 2009 m. baigėsi eiliniu ugnikalnio išsiveržimu.

2023 m. balandžio 11 d. rytą ugnikalnis išsiveržė. Artimiausią gyvenvietę užklojo 8,5 cm storio pelenų sluoksnis, tai didžiausias rodiklis per pastaruosius 60 metų.Rusijoje išsiveržė vienas aktyviausių šalies ugnikalnių: kaimus užklojo 8 cm storio pelenų sluoksnis. Lrytas.lt, 2023-04-11.

 Išnašos 

 Nuorodos 
 Šivelučas  (anglų k.)
 Šivelučo ugnikalnis  (rusų k.)

Kategorija:Rusijos ugnikalniai